P6_TA(2006)0053

Ελάχιστοι κανόνες προστασίας των κοτόπουλων που εκτρέφονται για την παραγωγή κρέατος *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση οδηγίας του Συμβουλίου όσον αφορά τον καθορισμό ελάχιστων κανόνων για την προστασία των κοτόπουλων που εκτρέφονται για την παραγωγή κρέατος (COM(2005)0221 — C6-0190/2005 — 2005/0099(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2005)0221) [1],

- έχοντας υπόψη το άρθρο 37 της Συνθήκης ΕΚ, βάσει του οποίου κλήθηκε να γνωμοδοτήσει από το Συμβούλιο (C6-0190/2005),

- έχοντας υπόψη το άρθρο 51 του Κανονισμού του,

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τη γνωμοδότηση της Επιτροπής Περιβάλλοντος, Δημόσιας Υγείας και Ασφάλειας των Τροφίμων (A6-0017/2006),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο στην περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

5. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

ΚΕΙΜΕΝΟ ΠΟΥ ΠΡΟΤΕΙΝΕΙ Η ΕΠΙΤΡΟΠΗ | ΤΡΟΠΟΛΟΓΙΕΣ ΤΟΥ ΚΟΙΝΟΒΟΥΛΙΟΥ |

Τροπολογία 1

Αιτιολογική σκέψη 1α (νέα)

| (1α) Για να επιτευχθεί υψηλού επιπέδου διαβίωση των ζώων πρέπει να θεσπιστούν υποχρεώσεις επίτευξης συγκεκριμένων αποτελεσμάτων. Το σύστημα βαθμολόγησης για τη θνησιμότητα και τα τραύματα στο πέλμα υποδεικνύουν κατά πόσον έχει επιτευχθεί καλό επίπεδο διαβίωσης των ζώων. Άλλοι κατάλληλοι δείκτες ευρίσκονται επί του παρόντος υπό ανάπτυξη βάσει επιστημονικής έρευνας και πρέπει να ληφθούν επίσης υπόψη ευθύς ως καταστούν διαθέσιμοι. |

Τροπολογία 2

Αιτιολογική σκέψη 9

(9) Είναι σημαντικό τα άτομα που είναι επιφορτισμένα με την εκτροφή των κοτόπουλων να κατανοούν τις σχετικές απαιτήσεις καλής διαβίωσης των ζώων και να λαμβάνουν κατάλληλη κατάρτιση για την εκτέλεση των καθηκόντων τους. | (9) Είναι σημαντικό τα άτομα που είναι επιφορτισμένα με την εκτροφή των κοτόπουλων να κατανοούν τις σχετικές απαιτήσεις καλής διαβίωσης των ζώων και να λαμβάνουν κατάλληλη κατάρτιση για την εκτέλεση των καθηκόντων τους. Σε περίπτωση που στερούνται κατάρτισης, οι αρμόδιες αρχές οφείλουν να ελέγχουν εάν η επαγγελματική πείρα των ατόμων αυτών είναι επαρκής. |

Τροπολογία 3

Αιτιολογική σκέψη 10

(10) Κατά τη θέσπιση κανόνων για την προστασία των κοτόπουλων που εκτρέφονται για την παραγωγή κρέατος πρέπει να υπάρχει ισορροπία μεταξύ των διαφόρων πτυχών που πρέπει να λαμβάνονται υπόψη όσον αφορά τόσο την καλή διαβίωση και την υγεία των ζώων και οικονομικά και κοινωνικά θέματα όσο και τις περιβαλλοντικές επιπτώσεις. | (10) Κατά τη θέσπιση κανόνων για την προστασία των κοτόπουλων που εκτρέφονται για την παραγωγή κρέατος πρέπει να υπάρχει ισορροπία μεταξύ των διαφόρων πτυχών που πρέπει να λαμβάνονται υπόψη όσον αφορά τόσο την καλή διαβίωση και την υγεία των ζώων και οικονομικά και κοινωνικά θέματα όσο και τις περιβαλλοντικές επιπτώσεις. Πάντως, σύμφωνα με την Συνθήκη περί ιδρύσεως της Ευρωπαϊκής Κοινότητας, τα οικονομικά και κοινωνικά θέματα δεν πρέπει να θεωρούνται σημαντικότερα από την καλή διαβίωση και την υγεία των ζώων. |

Τροπολογία 4

Αιτιολογική σκέψη 12

(12) Υπάρχουν ήδη στα διάφορα κράτη μέλη διάφορα εθελοντικά συστήματα για την επισήμανση του κρέατος κοτόπουλου, τα οποία βασίζονται στη συμμόρφωση προς τα πρότυπα καλής διαβίωσης των ζώων και σε άλλες παραμέτρους. | (12) Υπάρχουν ήδη στα διάφορα κράτη μέλη διάφορα εθελοντικά συστήματα για την επισήμανση του κρέατος κοτόπουλου, τα οποία βασίζονται στη συμμόρφωση προς τα πρότυπα καλής διαβίωσης των ζώων και σε άλλες παραμέτρους. Τα συστήματα αυτά αξίζει να ενθαρρυνθούν ζωηρά από τις οργανώσεις των παραγωγών, από τις αρμόδιες αρχές στα κράτη μέλη και την Επιτροπή, δεδομένου ότι ικανοποιούν ένα ολοένα και πιο επίμονο αίτημα των καταναλωτών. Η σαφήνεια της παρεχόμενης πληροφορίας επιτρέπει την υπεύθυνη επιλογή κατά την αγορά, πράγμα που είναι προς το συμφέρον του πτηνοτρόφου, του καταναλωτή και των ζώων. |

Τροπολογία 5

Αιτιολογική σκέψη 13

(13) Λαμβάνοντας υπόψη την πείρα που αποκτήθηκε από την εφαρμογή τέτοιων εθελοντικών συστημάτων επισήμανσης, είναι σκόπιμο να υποβάλει η Επιτροπή έκθεση σχετικά με την πιθανή καθιέρωση ενός συγκεκριμένου εναρμονισμένου συστήματος υποχρεωτικής επισήμανσης σε κοινοτικό επίπεδο για το κρέας κοτόπουλου, τα προϊόντα και τα παρασκευάσματα κρέατος, που θα βασίζεται στη συμμόρφωση προς τα πρότυπα καλής διαβίωσης των ζώων. Η εν λόγω έκθεση πρέπει να εξετάζει επίσης τις πιθανές κοινωνικοοικονομικές επιπτώσεις, τις επιπτώσεις στους οικονομικούς εταίρους της Κοινότητας και τη συμμόρφωση ενός τέτοιου συστήματος επισήμανσης με τους κανόνες του Παγκόσμιου Οργανισμού Εμπορίου. | (13) Λαμβάνοντας υπόψη την πείρα που αποκτήθηκε από την εφαρμογή τέτοιων εθελοντικών συστημάτων επισήμανσης, είναι σκόπιμο να υποβάλει η Επιτροπή έκθεση, εντός έξι μηνών το πολύ από την έκδοση της παρούσας οδηγίας, σχετικά με την πιθανή καθιέρωση ενός συγκεκριμένου εναρμονισμένου συστήματος υποχρεωτικής επισήμανσης σε κοινοτικό επίπεδο για το κρέας κοτόπουλου, τα προϊόντα και τα παρασκευάσματα κρέατος, που θα βασίζεται στη συμμόρφωση προς τα πρότυπα καλής διαβίωσης των ζώων. Η εν λόγω έκθεση πρέπει να εξετάζει επίσης τις πιθανές κοινωνικοοικονομικές επιπτώσεις, τις επιπτώσεις στους οικονομικούς εταίρους της Κοινότητας και τη συμμόρφωση ενός τέτοιου συστήματος επισήμανσης με τους κανόνες του Παγκόσμιου Οργανισμού Εμπορίου. |

Τροπολογία 6

Αιτιολογική σκέψη 14

(14) Είναι σκόπιμο να υποβάλει η Επιτροπή έκθεση με βάση τα νέα επιστημονικά στοιχεία, λαμβάνοντας υπόψη την περαιτέρω έρευνα και πρακτική εμπειρία, προκειμένου να βελτιωθεί περαιτέρω η καλή διαβίωση των κοτόπουλων που εκτρέφονται για την παραγωγή κρέατος, συμπεριλαμβανομένης της καλής διαβίωσης των πτηνών αναπαραγωγής τέτοιων κοτόπουλων, ιδίως δε όσον αφορά τις πτυχές που δεν καλύπτονται από την παρούσα οδηγία. Η έκθεση αυτή πρέπει ειδικότερα να εξετάζει την επίδραση των γενετικών παραμέτρων στις προσδιορισμένες ανεπάρκειες που έχουν ως αποτέλεσμα την κακή διαβίωση των κοτόπουλων που εκτρέφονται για την παραγωγή κρέατος. | (14) Είναι σκόπιμο να υποβάλει η Επιτροπή έκθεση με βάση τα νέα επιστημονικά στοιχεία, λαμβάνοντας υπόψη την περαιτέρω έρευνα και πρακτική εμπειρία, προκειμένου να βελτιωθεί περαιτέρω η καλή διαβίωση των κοτόπουλων που εκτρέφονται για την παραγωγή κρέατος, συμπεριλαμβανομένης της καλής διαβίωσης των πτηνών αναπαραγωγής τέτοιων κοτόπουλων, ιδίως δε όσον αφορά τις πτυχές που δεν καλύπτονται από την παρούσα οδηγία. Η έκθεση αυτή πρέπει ειδικότερα να εξετάζει την επίδραση των γενετικών παραμέτρων στις προσδιορισμένες ανεπάρκειες που έχουν ως αποτέλεσμα την κακή διαβίωση των κοτόπουλων που εκτρέφονται για την παραγωγή κρέατος. Επίσης η έκθεση αυτή θα πρέπει να εξετάζει οικονομικό κόστος της άρσης των αρνητικών επιδράσεων των γενετικών παραμέτρων. |

Τροπολογία 7

Αιτιολογική σκέψη 14α (νέα)

| (14α) Θα ήταν χρήσιμο να παρακολουθήσουμε την εξέλιξη νέων τεχνικών εκτίμησης της καλής διαβίωσης των κοτόπουλων που εκτρέφονται για την παραγωγή κρέατος και να αξιολογηθεί το ενδιαφέρον τους, ώστε να προσδιορισθούν σαφώς οι παράμετροι που πρέπει να ληφθούν υπόψη και να ελαχιστοποιηθεί το κόστος των μέτρων. |

Τροπολογία 8

Αιτιολογική σκέψη 15

(15) Τα κράτη μέλη θα πρέπει να θεσπίσουν κανόνες σχετικά με τις επιβλητέες κυρώσεις για τυχόν παραβάσεις των διατάξεων της παρούσας οδηγίας και να εξασφαλίσουν την εφαρμογή τους. Οι κυρώσεις αυτές πρέπει να είναι αποτελεσματικές, ανάλογες με την παράβαση και αποτρεπτικές. | (15) Τα κράτη μέλη θα πρέπει να θεσπίσουν εναρμονισμένους κανόνες σχετικά με τις επιβλητέες κυρώσεις για τυχόν παραβάσεις των διατάξεων της παρούσας οδηγίας και να εξασφαλίσουν την εφαρμογή τους Οι κυρώσεις αυτές πρέπει να είναι αποτελεσματικές, ανάλογες με την παράβαση σταδιακές και αποτρεπτικές. Παράλληλα, επιβάλλεται ο έλεγχος και, εν ανάγκη κατά περίπτωση, η απαγόρευση των εισαγωγών κοτόπουλων από τρίτες χώρες, προερχόμενων από πτηνοτροφικές μονάδες που δεν τηρούν κανόνες για την καλή διαβίωση των πουλερικών για την παραγωγή κρέατος, ανάλογους προς αυτούς που ισχύουν στο πλαίσιο της κοινοτικής νομοθεσίας. |

Τροπολογία 9

Αιτιολογική σκέψη 15α (νέα)

| (15α) Θα ήταν σκόπιμο η Επιτροπή να υποστηρίξει σθεναρά την ιδιαίτερη σημασία της καλής διαβίωσης των ζώων κατά τις διαπραγματεύσεις της στο πλαίσιο του Παγκόσμιου Οργανισμού Εμπορίου (ΠΟΕ), προκειμένου να επιτευχθεί παγκόσμια συναίνεση επί του θέματος αυτού. Το υψηλό επίπεδο διαβίωσης των ζώων είναι απαραίτητο για την βιώσιμη γεωργία και ο σεβασμός της καλής διαβίωσης των ζώων πρέπει να αποτελεί πλήρες κριτήριο για τις διαπραγματεύσεις επί θεμάτων άλλων από εμπορικά (nontrade concerns — NTC). |

Τροπολογία 10

Αιτιολογική σκέψη 15β (νέα)

| (15β) Η Επιτροπή πρέπει να φροντίσει για την καθιέρωση αρχής σύμφωνα με την οποία οι εξαγωγείς που διαθέτουν κρέας κοτόπουλου στην ευρωπαϊκή αγορά πρέπει να πληρούν τις αυτές προϋποθέσεις όσον αφορά την καλή μεταχείριση των ζώων με τους εκτροφείς κοτόπουλων της Ευρωπαϊκής Ένωσης. |

Τροπολογία 11

Άρθρο 3, παράγραφος 1

1. Τα κράτη μέλη εξασφαλίζουν ότι ο ιδιοκτήτης ή ο εκτροφέας συμμορφώνεται προς τις απαιτήσεις που καθορίζονται στο παράρτημα Ι. | 1. Τα κράτη μέλη εξασφαλίζουν ότι ο ιδιοκτήτης ή ο εκτροφέας συμμορφώνεται προς τις απαιτήσεις που καθορίζονται στο Παράρτημα Ι. Κατά την αξιολόγηση της τήρησης των απαιτήσεων αυτών τόσο από τις μονάδες εκτροφής που εφαρμόζουν χαμηλή πυκνότητα εκτροφής όσο και από τις μονάδες εκτροφής που εφαρμόζουν υψηλή πυκνότητα εκτροφής, λαμβάνονται υπόψη αφενός τα διάφορα στάδια της παραγωγής και αφετέρου οι διαφορετικές κλιματικές συνθήκες και τα χρησιμοποιούμενα συστήματα εκτροφής. |

Τροπολογία 12

Άρθρο 3, παράγραφος 2

2. Τα κράτη μέλη εξασφαλίζουν ότι η πυκνότητα εκτροφής των κοτόπουλων ανά τετραγωνικό μέτρο χρησιμοποιήσιμης περιοχής ("πυκνότητα εκτροφής") στις εκμεταλλεύσεις ή τις μεμονωμένες μονάδες μιας εκμετάλλευσης δεν υπερβαίνει τα 30 χιλιόγραμμα ζωντανού βάρους. | 2. Τα κράτη μέλη εξασφαλίζουν ότι η πυκνότητα εκτροφής των κοτόπουλων ανά τετραγωνικό μέτρο χρησιμοποιήσιμης περιοχής ("πυκνότητα εκτροφής") στις εκμεταλλεύσεις ή τις μεμονωμένες μονάδες μιας εκμετάλλευσης δεν υπερβαίνει τα 30 χιλιόγραμμα ζωντανού βάρους. Η μέγιστη πυκνότητα εκτροφής μετράται ως η μέση των τριών τελευταίων σμηνών. Σε περίπτωση ανάγκης, επιτρέπεται περιθώριο ελαστικότητος δύο ημερών. Ένα σμήνος πάντως δεν πρέπει ποτέ να υπερβαίνει πυκνότητα εκτροφής 32 χιλιογράμμων ζωντανού βάρους·. |

Τροπολογία 13

Άρθρο 3, παράγραφος 3, πρώτο εδάφιο

3. Κατά παρέκκλιση από την παράγραφο 2, τα κράτη μέλη μπορούν να ορίσουν ότι τα κοτόπουλα θα εκτρέφονται με πυκνότητα που δεν υπερβαίνει τα 38 χιλιόγραμμα ζωντανού βάρους στις εκμεταλλεύσεις ή τις μεμονωμένες μονάδες μιας εκμετάλλευσης, με την προϋπόθεση ότι ο ιδιοκτήτης ή ο εκτροφέας συμμορφώνεται προς τις απαιτήσεις που ορίζονται στο παράρτημα ΙΙ, πέραν των απαιτήσεων που ορίζονται στο παράρτημα Ι. | 3. Κατά παρέκκλιση από την παράγραφο 2, τα κράτη μέλη μπορούν να ορίσουν ότι τα κοτόπουλα θα εκτρέφονται με πυκνότητα που δεν υπερβαίνει τα 38 χιλιόγραμμα ζωντανού βάρους στις εκμεταλλεύσεις ή τις μεμονωμένες μονάδες μιας εκμετάλλευσης, με την προϋπόθεση ότι ο ιδιοκτήτης ή ο εκτροφέας συμμορφώνεται προς τις απαιτήσεις που ορίζονται στο Παράρτημα ΙΙ, πέραν των απαιτήσεων που ορίζονται στο Παράρτημα Ι. Η μεγίστη πυκνότητα εκτροφής μετράται ως η μέση τιμή των τριών τελευταίων σμηνών. Σε περίπτωση ανάγκης, επιτρέπεται περιθώριο ελαστικότητος δύο ημερών. Ένα σμήνος πάντως δεν πρέπει ποτέ να υπερβαίνει πυκνότητα εκτροφής 40 χιλιογράμμων ζωντανού βάρους. |

| Από 1ης Ιανουαρίου 2013 και εφεξής η πυκνότητα εκτροφής δεν μπορεί να υπερβαίνει τα 34 χιλιόγραμμα ζωντανού βάρους. Η μεγίστη πυκνότητα εκτροφής μετράται ως η μέση τιμή των τελευταίων τριών σμηνών. Ένα σμήνος πάντως δεν πρέπει ποτέ να υπερβαίνει πυκνότητα εκτροφής 36 χιλιογράμμων ζωντανού βάρους. |

Τροπολογία 14

Άρθρο 3, παράγραφος 3, δεύτερο εδάφιο, εισαγωγικό τμήμα

Σε τέτοιες περιπτώσεις παρέκκλισης, το κράτος μέλος εξασφαλίζει ότι: | Η επίβλεψη πρέπει να επεκταθεί σε όλες τις μονάδες που εμπίπτουν στο πεδίο εφαρμογής της παρούσας οδηγίας. Είναι επίσης απαραίτητο να υπάρχει μέριμνα για την καλή μεταχείριση των κοτόπουλων που εκτρέφονται για την παραγωγή κρέατος στις μονάδες που παρουσιάζουν μικρότερη πυκνότητα εκτροφής, δεδομένου ότι η πυκνότητα εκτροφής δεν εξασφαλίζει από μόνη της την καλή μεταχείριση των ζώων, αφού αυτή εξαρτάται και από πολλούς άλλους παράγοντες. Πρέπει συνεπώς να εξασφαλισθεί ότι: |

Τροπολογία 15

Άρθρο 3, παράγραφος 3, δεύτερο εδάφιο, στοιχείο (βα) (νέο)

| (βα)η αρμόδια αρχή φέρει το κόστος των επισήμων επιθεωρήσεων. |

Τροπολογία 16

Άρθρο 4, παράγραφος 3

3. Τα κράτη μέλη εξασφαλίζουν την καθιέρωση συστήματος για τον έλεγχο και την έγκριση των μαθημάτων κατάρτισης. Ο ιδιοκτήτης ή ο εκτροφέας των κοτόπουλων είναι κάτοχος πιστοποιητικού αναγνωρισμένου από την αρμόδια αρχή του κράτους μέλους, το οποίο βεβαιώνει ότι έχει παρακολουθήσει τα εν λόγω μαθήματα κατάρτισης ή έχει αποκτήσει πείρα ισοδύναμη προς την εν λόγω κατάρτιση. | 3. Τα κράτη μέλη εξασφαλίζουν την καθιέρωση συστήματος για τον έλεγχο και την έγκριση των μαθημάτων κατάρτισης. Ο ιδιοκτήτης ή ο εκτροφέας των κοτόπουλων είναι κάτοχος πιστοποιητικού αναγνωρισμένου από την αρμόδια αρχή του κράτους μέλους, το οποίο πιστοποιεί ότι ο κάτοχος του πιστοποιητικού κρίνεται ικανοποιητικής επιδόσεως ως προς τα θέματα που εκτίθενται στο Παράρτημα V. |

Τροπολογία 17

Άρθρο 5, πρώτο εδάφιο

Το αργότερο δύο έτη από την ημερομηνία έκδοσης της παρούσας οδηγίας, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση σχετικά με την πιθανή καθιέρωση ενός συγκεκριμένου εναρμονισμένου υποχρεωτικού συστήματος επισήμανσης σε κοινοτικό επίπεδο για το κρέας κοτόπουλου, τα προϊόντα και τα παρασκευάσματα κρέατος, που θα βασίζεται στη συμμόρφωση προς τα πρότυπα καλής διαβίωσης των ζώων. | Το αργότερο έξι μήνες από την ημερομηνία έκδοσης της παρούσας οδηγίας, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση σχετικά με την πιθανή καθιέρωση ενός συγκεκριμένου εναρμονισμένου υποχρεωτικού συστήματος επισήμανσης σε κοινοτικό επίπεδο για το κρέας κοτόπουλου, τα προϊόντα και τα παρασκευάσματα κρέατος, που θα βασίζεται στη συμμόρφωση προς τα πρότυπα καλής διαβίωσης των ζώων, συμπεριλαμβανομένων σαφών πληροφοριών σχετικά με τα πρότυπα παραγωγής και με την προέλευση του προϊόντος. Ειδικότερα, πρέπει να αναφέρεται στη σήμανση η πυκνότητα εκτροφής κοτόπουλων στις πτηνοτροφικές μονάδες. Πρέπει επίσης να αναφέρεται στη σήμανση η ηλικία του ζώου ή και άλλες παράμετροι που οι καταναλωτές ζητούν να λαμβάνονται υπόψη. |

Τροπολογία 42

Άρθρο 5α (νέο)

| Άρθρο 5α Παροχή κινήτρων για αυτοπειθαρχημένη συμπεριφορά Η Επιτροπή πρέπει να θεσπίσει δραστηριότητες προκειμένου να πεισθούν οι εισαγωγείς κρέατος κοτόπουλου να απαιτούν το ίδιο επίπεδο προδιαγραφών όσον αφορά τη διαβίωση των ζώων από τους προμηθευτές τους. |

Τροπολογία 18

Άρθρο 6, παράγραφος 1, πρώτο εδάφιο

1. Το αργότερο πέντε έτη από την ημερομηνία έκδοσης της παρούσας οδηγίας, τα κράτη μέλη υποβάλλουν στην Επιτροπή περίληψη των στοιχείων που συλλέχθηκαν όπως προβλέπεται στα σημεία 1 και 2 του παραρτήματος IV. | 1. Το αργότερο δύο έτη από την ημερομηνία έκδοσης της παρούσας οδηγίας, τα κράτη μέλη υποβάλλουν στην Επιτροπή περίληψη των στοιχείων που συλλέχθηκαν όπως προβλέπεται στα σημεία 1 και 2 του Παραρτήματος IV. |

Τροπολογίες 19 και 50

Άρθρο 6, παράγραφος 1, δεύτερο εδάφιο

Με βάση τα στοιχεία αυτά και την επιστημονική γνώμη της Ευρωπαϊκής Αρχής για την Ασφάλεια των Τροφίμων, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση σχετικά με την επίδραση των γενετικών παραμέτρων στις προσδιορισμένες ανεπάρκειες που έχουν ως συνέπεια την κακή διαβίωση των κοτόπουλων. Η έκθεση συνοδεύεται από κατάλληλες νομοθετικές προτάσεις, εάν χρειαστεί. | Με βάση την επιστημονική γνώμη της Ευρωπαϊκής Αρχής για την Ασφάλεια των Τροφίμων και το αργότερο εντός τετραετίας από την έκδοση της παρούσας οδηγίας, η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση σχετικά με την επίδραση των γενετικών παραμέτρων στις προσδιορισμένες ανεπάρκειες και όλες τις υγειονομικές πτυχές που έχουν ως συνέπεια την κακή διαβίωση των κοτόπουλων στις εκμεταλλεύσεις κοτόπουλων πάχυνσης και αναπαραγωγής, σχετικά με την απώλεια γενετικής ποικιλότητας στην αναπαραγωγή κοτόπουλων περιλαμβανομένης και αναλύσεως κόστους-οφέλους εάν χρησιμοποιούνται ποικίλες ράτσες αναπαραγωγής όσον αφορά την υγεία των ζώων, την αντίσταση στις επιζωοτίες και την απαραίτητη χρήση βιοκτόνων και κτηνιατρικών φαρμάκων. Η έκθεση υποβάλλεται εντός 30 μηνών μετά την έκδοση της παρούσας οδηγίας και συνοδεύεται από κατάλληλες νομοθετικές προτάσεις, εάν χρειαστεί. Οι προτάσεις αυτές πρέπει να τηρούν την αρχή σύμφωνα με την οποία η γενετική επιλογή δεν πρέπει να περιορίζει, να μειώνει ή να δυσχεραίνει τις δυνατότητες καλής διαβίωσης των ζώων. |

| Πρέπει επίσης να αίρονται οι αρνητικές συνέπειες προηγούμενων γενετικών επιλογών. |

Τροπολογία 20

Άρθρο 6, παράγραφος 1, εδάφιο 2α (νέο)

| Η έκθεση και οι νομοθετικές προτάσεις λαμβάνουν υπόψη τόσο τα γενετικά χαρακτηριστικά των κοτόπουλων που εκτρέφονται για την παραγωγή κρέατος όσο και τις συνθήκες διαβιώσεως υπό τις οποίες εκτρέφονται τα πτηνά αναπαραγωγής, εξετάζουν δε εναλλακτικές δυνατότητες, όπως είναι η εκτροφή πτηνών από αναγνωρισμένες ράτσες αργής ανάπτυξης, οι περιορισμοί στην ανά ημέρα αύξηση βάρους των πτηνών, η ελάχιστη ηλικία σφαγής ή η απαγόρευση της χρήσεως κοτόπουλων που εκτρέφονται για την παραγωγή κρέατος και προέρχονται από πτηνά αναπαραγωγής στη διατροφή των οποίων έχουν επιβληθεί περιορισμοί. |

Τροπολογία 21

Άρθρο 6, παράγραφος 2α (νέα)

| 2α. Εντός προθεσμίας δύο ετών από την έκδοση της παρούσας οδηγίας, η Επιτροπή προβαίνει σε αξιολόγηση των επιπτώσεών της στην καλή διαβίωση των κοτόπουλων που εκτρέφονται για την παραγωγή κρέατος και τις οικονομικές της συνέπειες στο κάθε κράτος μέλος. |

Τροπολογία 22

Άρθρο 6, παράγραφος 2β (νέα)

| 2β. Εντός προθεσμίας πέντε ετών από την έκδοση της παρούσας οδηγίας, η Επιτροπή υποβάλλει έκθεση αξιολόγησης σχετικά με την βελτιστοποίηση των παραμέτρων της καλής διαβίωσης των κοτόπουλων που εκτρέφονται για την παραγωγή κρέατος και των κατάλληλων τεχνικών αξιολόγησης της καλής διαβίωσης, ιδίως όσον αφορά τις παραμέτρους της συμπεριφοράς και αυτές που αφορούν τις διαταραχές του μεταβολισμού και τις σκελετικές διαταραχές. Η τεχνική εφαρμογής και το κόστος των τεχνικών μέτρησης της καλής διαβίωσης αναφέρονται στην αξιολόγηση αυτή, προς το συμφέρον του εκτροφέα και του καταναλωτή. Εντός μέγιστης προθεσμίας έξι μηνών μετά τη δημοσίευσή της, την αξιολόγηση αυτή ακολουθεί ενδεχομένως η υποβολή προτάσεων για την προσαρμογή των παραρτημάτων της παρούσας οδηγίας. |

Τροπολογία 23

Άρθρο 7

Τα κράτη μέλη θεσπίζουν τους κανόνες για τις κυρώσεις που εφαρμόζονται σε περίπτωση παράβασης των εθνικών διατάξεων που θεσπίζονται με βάση την παρούσα οδηγία και λαμβάνουν όλα τα αναγκαία μέτρα για να εξασφαλίσουν την εφαρμογή των κανόνων. Οι προβλεπόμενες κυρώσεις πρέπει να είναι αποτελεσματικές, ανάλογες με την παράβαση και αποτρεπτικές. Τα κράτη μέλη κοινοποιούν τις εν λόγω διατάξεις στην Επιτροπή το αργότερο έως την [ 1η Δεκεμβρίου 2006] και την ενημερώνουν για κάθε μεταγενέστερη τροποποίησή τους το συντομότερο δυνατόν. | Τα κράτη μέλη θεσπίζουν τους κανόνες για τις κυρώσεις που εφαρμόζονται σε περίπτωση παράβασης των εθνικών διατάξεων που θεσπίζονται με βάση την παρούσα οδηγία και λαμβάνουν όλα τα αναγκαία μέτρα για να εξασφαλίσουν την εφαρμογή των κανόνων. Οι προβλεπόμενες κυρώσεις πρέπει να είναι αποτελεσματικές, ανάλογες με την παράβαση και αποτρεπτικές. Οι κυρώσεις είναι σταδιακές, εκτός των περιπτώσεων εγκατάλειψης ή κακής μεταχείρισης για τις οποίες απαιτείται άμεση παρέμβαση. Τα κράτη μέλη κοινοποιούν τις εν λόγω διατάξεις στην Επιτροπή το αργότερο έως την [ 1η Δεκεμβρίου 2006] και την ενημερώνουν για κάθε μεταγενέστερη τροποποίησή τους το συντομότερο δυνατόν. |

Τροπολογία 55

Παράρτημα Ι, σημείο 2

2. Η τροφή είναι συνεχώς διαθέσιμη και πρέπει να μην παύει να διατίθεται στα κοτόπουλα για διάστημα μεγαλύτερο των 12 ωρών πριν από τον αναμενόμενο χρόνο σφαγής. | 2. Η τροφή είναι συνεχώς διαθέσιμη ή παρέχεται κατά γεύματα και πρέπει να μην παύει να διατίθεται στα κοτόπουλα για διάστημα μεγαλύτερο των 12 ωρών πριν από τον αναμενόμενο χρόνο σφαγής . |

Τροπολογία 56

Παράρτημα Ι, σημείο 3, εδάφιο 1α (νέο)

| Μετά την εκκένωση κτιρίου από τα πτηνά πρέπει όλη η στρωμνή να αφαιρεθεί, η εκμετάλλευση να εξυγιανθεί δεόντως (να καθαρισθεί και απολυμανθεί) και στα νέα πτηνά να παρασχεθεί καθαρή στρωμνή. |

Τροπολογία 25

Παράρτημα Ι, υπότιτλος και σημείο 4

Εξαερισμός και θέρμανση | Συστήματα εξαερισμού, θέρμανσης και ψύξης |

4. Ο εξαερισμός είναι επαρκής ώστε να αποφεύγεται η υπερθέρμανση και, όταν απαιτείται, σε συνδυασμό με τα συστήματα θέρμανσης, να αφαιρείται η υγρασία. | 4. Οι απαιτήσεις σε θέματα εξαερισμού και θέρμανσης πρέπει να λαμβάνουν υπόψη την φάση της παραγωγής, των κλιματολογικών συνθηκών και χρησιμοποιούμενων συστημάτων εκτροφής. |

| Ο ιδιοκτήτης ή ο εκτροφέας εξασφαλίζουν ότι κάθε μονάδα μιας εκμετάλλευσης είναι εξοπλισμένη με συστήματα εξαερισμού, θέρμανσης και ψύξης που έχουν σχεδιαστεί, κατασκευαστεί και λειτουργούν κατά τρόπον ώστε: α)η συγκέντρωση NH3 να μην υπερβαίνει τα 20 PPM και η συγκέντρωση CO2 να μην υπερβαίνει τα 3000 PPM, μετρούμενες στο επίπεδο των κεφαλιών των κοτόπουλων·β)Ο εξαερισμός να είναι επαρκής ώστε να αποφεύγεται η υπερθέρμανση και, όταν απαιτείται, σε συνδυασμό με τα συστήματα θέρμανσης, να αφαιρείται η υγρασία·γ)η εσωτερική θερμοκρασία, όταν η μετρούμενη εξωτερική θερμοκρασία υπερβαίνει τους 30 °C υπό σκιάν, να μην υπερβαίνει αυτή την εξωτερική θερμοκρασία κατά περισσότερους από 3 °C·δ)όταν η εξωτερική θερμοκρασία είναι κάτω των 10 °C, η σχετική υγρασία εντός της μονάδας της εκμετάλλευσης να μην υπερβαίνει το 70 %. |

| Το σύστημα εξαερισμού, θέρμανσης και ψύξης επιθεωρείται κατά τα διαστήματα που αναφέρονται στην τεκμηρίωση που απαιτείται στο Παράρτημα ΙΙ, σημείο 2. |

Τροπολογία 26

Παράρτημα I, Σημείο 6

6. Όλα τα κτίρια έχουν φως με ένταση τουλάχιστον 20 lux κατά τη διάρκεια των περιόδων φωτισμού. Η σχετική μέτρηση πρέπει να γίνεται στο επίπεδο των οφθαλμών του πτηνού. Πρέπει να και φωτίζεται ολόκληρη η περιοχή του δαπέδου. Προσωρινή μείωση του επιπέδου του φωτός μπορεί να επιτραπεί, όταν χρειάζεται, με βάση τη συμβουλή του κτηνιάτρου. | 6. Όλα τα κτίρια έχουν φως που δεν τρεμοπαίζει με ένταση τουλάχιστον 50 lux κατά τη διάρκεια των περιόδων φωτισμού. Η σχετική μέτρηση πρέπει να γίνεται στο επίπεδο των οφθαλμών του πτηνού. Πρέπει να φωτίζεται ολόκληρη η περιοχή του δαπέδου. Προσωρινή μείωση του επιπέδου του φωτός μπορεί να επιτραπεί, όταν χρειάζεται, με βάση τη συμβουλή του κτηνιάτρου. |

Τροπολογία 27

Παράρτημα Ι, σημείο 7

7. Εντός τριών ημερών από τη στιγμή που τοποθετούνται τα κοτόπουλα στο κτίριο και μέχρι τρεις ημέρες πριν από τον προβλεπόμενο χρόνο σφαγής, το φως πρέπει να ακολουθεί έναν 24ωρο ρυθμό και να περιλαμβάνει περιόδους σκότους οι οποίες διαρκούν τουλάχιστον 8 ώρες συνολικά, με μία τουλάχιστον συνεχή περίοδο σκότους διάρκειας τουλάχιστον 4 ωρών. | 7. Εντός επτά ημερών από τη στιγμή που τοποθετούνται τα κοτόπουλα στο κτίριο και μέχρι τρεις ημέρες πριν από τον προβλεπόμενο χρόνο σφαγής, το φως πρέπει να ακολουθεί έναν 24ωρο ρυθμό και να περιλαμβάνει περιόδους σκότους οι οποίες διαρκούν τουλάχιστον 6 ώρες συνολικά, με μία τουλάχιστον συνεχή περίοδο σκότους διάρκειας τουλάχιστον 4 ωρών. |

Τροπολογία 28

Παράρτημα Ι, σημείο 8

8. Όλα τα κοτόπουλα που βρίσκονται στην εκμετάλλευση πρέπει να επιθεωρούνται τουλάχιστον δύο φορές την ημέρα. Ο εκτροφέας καθιερώνει διαδικασία που εξασφαλίζει ότι ο επιθεωρητής ελέγχει όλα τα κοτόπουλα από απόσταση όχι μεγαλύτερη των τριών μέτρων. | 8. Όλα τα κοτόπουλα που βρίσκονται στην εκμετάλλευση πρέπει να επιθεωρούνται τουλάχιστον δύο φορές την ημέρα ή, εάν η εκμετάλλευση διαθέτει προηγμένο σύστημα παρακολούθησης (ελεγχόμενη από υπολογιστή κάμερα παρακολούθησης) που λαμβάνει υπόψη διάφορες παραμέτρους που σχετίζονται με τη συμπεριφορά και την υγεία, τουλάχιστον άπαξ ημερησίως. Ιδιαίτερη προσοχή δίδεται στα συμπτώματα που φανερώνουν μειωμένο επίπεδο καλής διαβίωσης των ζώων (περιλαμβανομένης και της υγείας των ζώων). Εφόσον απαιτείται, χρειάζεται πρέπει να ειδοποιείται κτηνίατρος. |

Τροπολογία 29

Παράρτημα I, σημείο 9α (νέο)

| 9α. Η αρμόδια αρχή διενεργεί τουλάχιστον μία επιθεώρηση κατ' έτος. |

Τροπολογία 60

Παράρτημα Ι, σημείο 10

10. Τα μέρη των κτιρίων, του εξοπλισμού και των εργαλείων που έρχονται σε επαφή με τα κοτόπουλα καθαρίζονται εξονυχιστικά και απολυμαίνονται κάθε φορά που απομακρύνονται τα κοτόπουλα από τις εγκαταστάσεις, πριν εισέλθει νέο σμήνος στη μονάδα. | 10. Τα μέρη των κτιρίων, του εξοπλισμού και των εργαλείων που έρχονται σε επαφή με τα κοτόπουλα καθαρίζονται εξονυχιστικά και απολυμαίνονται κάθε φορά που απομακρύνονται τα κοτόπουλα από τις εγκαταστάσεις, πριν εισέλθει νέο σμήνος στη μονάδα. Συνιστώνται θερμώς τα συστήματα "όλα μέσα — όλα έξω" με εξυγίανση της μονάδας ανάμεσα στις διαδοχικές ομάδες πτηνών. |

Τροπολογία 30

Παράρτημα Ι, σημείο 11, στοιχείο β)

β) την καταγωγή των κοτόπουλων· | β) την καταγωγή και την ράτσα των κοτόπουλων· |

Τροπολογία 31

Παράρτημα I, σημείο 12, δεύτερο εδάφιο

Εντούτοις, προκειμένου να αποτραπούν το ράμφισμα φτερών και ο κανιβαλισμός, τα κράτη μέλη μπορούν να επιτρέψουν το κόψιμο του ράμφους με την προϋπόθεση ότι η πρακτική αυτή πραγματοποιείται από κατάλληλα εκπαιδευμένο προσωπικό σε κοτόπουλα ηλικίας μικρότερης των 10 ημερών. Επιπλέον, τα κράτη μέλη μπορούν να επιτρέψουν τον ευνουχισμό των αρσενικών κοτόπουλων. Ο ευνουχισμός πραγματοποιείται μόνο υπό κτηνιατρική εποπτεία από προσωπικό που έχει εκπαιδευτεί καταλλήλως με την έγκριση της αρμόδιας αρχής. | Διαγράφεται |

Τροπολογία 32

Παράρτημα ΙΙ, σημείο 3

Απαιτήσεις για τις εκμεταλλεύσεις και το προσωπικό 3. Ο ιδιοκτήτης ή ο εκτροφέας εξασφαλίζουν ότι κάθε μονάδα μιας εκμετάλλευσης είναι εξοπλισμένη με συστήματα εξαερισμού, θέρμανσης και ψύξης που έχουν σχεδιαστεί, κατασκευαστεί και λειτουργούν κατά τρόπον ώστε: α)η συγκέντρωση NH3 να μην υπερβαίνει τα 20 PPM και η συγκέντρωση CO2 να μην υπερβαίνει τα 3000 PPM, μετρούμενες στο επίπεδο των κεφαλιών των κοτόπουλων·β)η εσωτερική θερμοκρασία, όταν η μετρούμενη εξωτερική θερμοκρασία υπερβαίνει τους 30 °C υπό σκιάν, να μην υπερβαίνει αυτή την εξωτερική θερμοκρασία κατά περισσότερους από 3 °C·γ)όταν η εξωτερική θερμοκρασία είναι κάτω των 10 °C, η σχετική υγρασία εντός της μονάδας της εκμετάλλευσης να μην υπερβαίνει το 70 %.Το σύστημα εξαερισμού, θέρμανσης και ψύξης επιθεωρείται κατά τα διαστήματα που αναφέρονται στην τεκμηρίωση που απαιτείται στο σημείο 2, στοιχείο γ). | Διαγράφεται |

Τροπολογία 33

Παράρτημα III, σημείο 1, εισαγωγική πρόταση

1. Η αρμόδια αρχή πραγματοποιεί επιθεωρήσεις προκειμένου να επαληθεύσει: | 1. Η αρμόδια αρχή πραγματοποιεί, υπό τη μορφή απροειδοποίητων δειγματοληπτικών ελέγχων, σε όλες τις μονάδες εκτροφής κοτόπουλων για την παραγωγή κρέατος (μικρής και μεγάλης πυκνότητος εκτροφής) μία τουλάχιστον ετήσια επιθεώρηση, προκειμένου να επαληθεύσει: |

Τροπολογία 34

Παράρτημα ΙΙΙ, σημείο 2, δεύτερο εδάφιο

Επιπλέον, η αρμόδια αρχή μπορεί να ζητήσει τη μείωση τη μέγιστης πυκνότητας εκτροφής για την εκμετάλλευση ή τις μονάδες των εκμεταλλεύσεων σε βαθμό επαρκή ώστε να αποκατασταθεί η ανεπάρκεια, κανονικά σε πυκνότητα εκτροφής μεταξύ 30 και 38 χιλιογράμμων ζωντανού βάρους, όταν σε μια επιθεώρηση δια-πιστωθεί ότι οι απαιτήσεις που ορίζονται στο παράρτημα ΙΙ δεν πληρούνται ή όταν ληφθεί κοινοποίηση δυνάμει του σημείου 3 του παραρτήματος IV στην οποία επισημαίνεται σοβαρή ανεπάρκεια ή δεύτερη κοινοποίηση ανεπάρκειας η οποία είχε κοινοποιηθεί στο παρελθόν για την ίδια εκμετάλλευση. Η αρμόδια αρχή ενημερώνει τον ιδιοκτήτη ή τον εκτροφέα σχετικά με την απόφαση που λαμβάνεται και ειδικότερα όσον αφορά τη στιγμή από την οποία πρέπει να εφαρμοστεί η μείωση της πυκνότητας εκτροφής. | Η αρμόδια αρχή μπορεί πάντως να ζητήσει τη μείωση τη μέγιστης πυκνότητας εκτροφής για την εκμετάλλευση ή τις μονάδες των εκμεταλλεύσεων σε βαθμό επαρκή ώστε να αποκατασταθεί η ανεπάρκεια. Τα επίπεδα των μειώσεων καθορίζονται βάσει του μέσου όρου, ο οποίος εξάγεται από τρία συνεχόμενα σμήνη, από τις μετρήσεις θνησιμότητας και δερματίτιδας του πέλματος, σύμφωνα με τις διατάξεις του Παραρτήματος IV, σημεία 3 και 4. Πρέπει να διακρίνουμε τρεις κατηγορίες συχνότητας ανεπαρκειών σε ένα σμήνος: Πρώτη κατηγορία: καμία ανεπάρκεια ή ανεπάρκειες σε μικρή ποσότητα (από 0 έως ένα τρίτο της κλίμακας που καταρτίσθηκε βάσει του Παραρτήματος IV, σημεία 3 και 4). Στην περίπτωση αυτή, δεν υπάρχει άλλη απαίτηση πλην της προβλεπόμενης στο πρώτο εδάφιο του παρόντος σημείου.Δεύτερη κατηγορία: ανεπάρκειες σε μικρή ποσότητα (από ένα τρίτο έως δύο τρίτα της κλίμακας που καταρτίσθηκε βάσει του Παραρτήματος IV, σημεία 3 και 4). Εάν δεν επέλθουν βελτιώσεις για το μετά την διαπίστωση σμήνος, οι οποίες να επιτρέπουν την επιστροφή στην πρώτη κατηγορία, αποστέλλεται στον εκτροφέα ειδοποίηση σχετικά με την υποχρέωσή του να μειώσει κατά ένα χλγ/μ2 την μέγιστη πυκνότητα του επόμενου σμήνους. Η μειωμένη αυτή πυκνότητα διατηρείται έως ότου η επίδοση της πτηνοτροφικής μονάδος επανέλθει στο προβλεπόμενο για την πρώτη κατηγορία επίπεδο.Τρίτη κατηγορία: ανεπάρκειες σε μεγάλη ποσότητα (από τα δύο τρίτα έως την μέγιστη ποσότητα της κλίμακας που καταρτίσθηκε βάσει του Παραρτήματος IV, σημεία 3 και 4). Αποστέλλεται στον εκτροφέα ειδοποίηση να μειώσει την μέγιστη πυκνότητα του σμήνους, μετά την διαπίστωση, κατά ένα χλγ/μ2.Εάν ο εκτροφέας δεν εφήρμοσε την προβλεπόμενη από το Παράρτημα ΙΙΙ, σημείο 3, διαδικασία, πρέπει να διενεργηθεί νέα εξέταση μεταξύ της 90ής και της 120ής ημέρας μετά την ημερομηνία της μείωσης που προβλέπεται από το προηγούμενο εδάφιο. Εάν η κατάσταση δεν βελτιωθεί, εφαρμόζεται και νέα μείωση ενός χλγ/μ2. Η αυτή διαδικασία πρέπει να επαναλαμβάνεται έως ότου η επίδοση της πτηνοτροφικής μονάδος επανέλθει στο προβλεπόμενο για την πρώτη κατηγορία επίπεδο. Η αρμόδια αρχή ενημερώνει τον ιδιοκτήτη ή τον εκτροφέα σχετικά με την απόφαση που λαμβάνεται και ειδικότερα όσον αφορά τη στιγμή από την οποία πρέπει να εφαρμοστεί η μείωση της πυκνότητας εκτροφής. |

Τροπολογία 35

Παράρτημα ΙΙΙ, σημείο 3

3. Ο ιδιοκτήτης ή ο εκτροφέας της εκμετάλλευσης μπορεί να ζητήσει αναθεώρηση της εντολής μείωσης της μέγιστης πυκνότητας εκτροφής, όπως αναφέρεται στο σημείο 2, με την προϋπόθεση ότι | 3. Μετά από αίτηση του ιδιοκτήτη ή του εκτροφέα της εκμετάλλευσης η εντολή μείωσης της μέγιστης πυκνότητας εκτροφής, όπως αναφέρεται στο σημείο 2 αίρεται πλήρως και άμεσα από την αρμόδια αρχή, με την προϋπόθεση ότι: |

α)τα δύο προηγούμενα σμήνη συμμορφώθηκαν προς τα όρια που ορίζει το σημείο 3 του παραρτήματος IV· και | α)το προηγούμενο σμήνος συμμορφώθηκε προς τα όρια που ορίζει το σημείο 3 του Παραρτήματος IV· και |

β)ο κτηνίατρος που παρακολουθεί την εκμετάλλευση διατύπωσε θετική γνώμη σχετικά με το αίτημα . | β)ο κτηνίατρος που παρακολουθεί την εκμετάλλευση διατύπωσε θετική γνώμη σχετικά με το αίτημα . |

Η αρμόδια αρχή αποφασίζει σχετικά με το αίτημα με βάση επιθεώρηση της εκμετάλλευσης, συμπεριλαμβανομένης αξιολόγησης της σχετικής τεκμηρίωσης σύμφωνα με τα σημεία 1 και 2 του παραρτήματος ΙΙ. | |

Τροπολογία 36

Παράρτημα ΙV, σημείο 1, πρώτο εδάφιο

1. Στο σφαγείο , κάθε αποστολή υποβάλλεται, υπό την εποπτεία του επίσημου κτηνιάτρου, σε επιθεώρηση αντιπροσωπευτικού δείγματος τουλάχιστον 200 κοτόπουλων για την ύπαρξη δερματίτιδας των πελμάτων και στη συνέχεια τίθεται βαθμολογία σύμφωνα με το σημείο 4. | 1. Στο σφαγείο , κάθε αποστολή υποβάλλεται, υπό την εποπτεία του επίσημου κτηνιάτρου, σε επιθεώρηση αντιπροσωπευτικού δείγματος 100 κοτόπουλων για την ύπαρξη δερματίτιδας των πελμάτων και στη συνέχεια τίθεται βαθμολογία σύμφωνα με το σημείο 4. |

Τροπολογία 37

Παράρτημα IV, σημείο 4, εδάφιο 2α (νέο)

| Για να επιτευχθεί ομοιόμορφη ταξινόμηση σε ολόκληρη την Ευρωπαϊκή Ένωση, η Επιτροπή ορίζει γραπτώς λεπτομερείς περιγραφές που συμπληρώνονται με φωτογραφίες για τα τραύματα των ομάδων 1 και 2. |

Τροπολογία 38

Παράρτημα IV, σημείο 4, εδάφιο 2β (νέο)

| Για την εφαρμογή του συστήματος της αξιολόγησης και βαθμολόγησης της ποδοδερματίτιδας θα δοθεί μεταβατική περίοδος τουλάχιστον δύο ετών. |

Τροπολογία 39

Παράρτημα V, σημείο β)

β)φυσιολογία, ειδικότερα ανάγκες σε τροφή και νερό, συμπεριφορά των ζώων και έννοια της πίεσης (στρες)· | β)φυσιολογία, ειδικότερα ανάγκες σε τροφή και νερό, συμπεριφορά των ζώων, περιλαμβανομένων και των ενδείξεων φυσιολογικής συμπεριφοράς, μη φυσιολογικής συμπεριφοράς και φόβου, και έννοια της πίεσης (στρες)· |

Τροπολογία 40

Παράρτημα V, σημείο γ)

γ)πρακτικές πτυχές του χειρισμού των κοτόπουλων, συμπεριλαμβανομένης της σύλληψης και της μεταφοράς· | γ)πρακτικές πτυχές του προσεκτικού χειρισμού των κοτόπουλων, συμπεριλαμβανομένης της σύλληψης και της μεταφοράς· |

Τροπολογία 41

Παράρτημα V, σημείο δ)

δ)φροντίδα έκτακτης ανάγκης για τα κοτόπουλα, θανάτωση και σφαγή έκτακτης ανάγκης. | δ)αναγνώριση των συμπτωμάτων κοινών νόσων και δέουσα σειρά ενεργειών, φροντίδα έκτακτης ανάγκης για τα κοτόπουλα, θανάτωση και σφαγή έκτακτης ανάγκης |

[1] Δεν έχει ακόμη δημοσιευθεί στην Επίσημη Εφημερίδα.

--------------------------------------------------